TVO ดีดบวก 7% หลังลงยาว ลุ้นกำไร Q4 ฟื้นตัวแรงรับแรงหนุนบาทแข็ง!
TVO ดีดบวก 7% หลังลงยาว ลุ้นกำไร Q4 ฟื้นตัวแรงรับแรงหนุนบาทแข็ง!
18 ธ.ค. 2563

ผู้สื่อข่าวรายงานว่า ราคาหุ้น บริษัท น้ำมันพืชไทย จำกัด (มหาชน) หรือ TVO ล่าสุด ณ เวลา 10.21 น. อยู่ที่ระดับ 32.25 บาท ปรับตัวขึ้น 2 บาท หรือ 6.61% ด้วยมูลค่าการซื้อขาย 117.17 ล้านบาท
โดยราคาหุ้น TVO ปรับตัวขึ้นเป็นวันแรกหลังจากปรับตัวลดลง 7 วันทำการติดต่อกัน
ทั้งนี้ บล.กสิกรไทย ระบุในบทวิเคราะห์ฯแนะนำหุ้นบมจ.น้ำมันพืชไทย (TVO) ให้ราคาพื้นฐาน 37.25 บาท คาดกำไรฟื้นตัวขึ้นแข็งแกร่งในไตรมาส 4/63 จากยอดขายกากถั่วเหลืองและน้ำมันถั่วเหลืองที่มากขึ้น และอัตรากำไรขั้นต้น (GPM) ที่สูงขึ้น ประกอบกับเงินบาทที่แข็งค่าขึ้นเมื่อเทียบกับดอลลาร์ฯ จะเป็นปัจจัยหนุนราคาหุ้น